**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության Կոտայքի մարզի Աբովյան համայնքի 2024 թվականի բյուջեն հաստատելու մասին» Աբովյան համայնքի ավագանու որոշման նախագծի վերաբերյալ**

«Հայաստանի Հանրապետության Կոտայքի մարզի Աբովյան համայնքի 2024 թվականի բյուջեն հաստատելու մասին» Աբովյան համայնքի ավագանու որոշման նախագծի (այսուհետ՝ Նախագիծ) վերաբերյալ հայտնում ենք հետևյալը. 1. Նախագծի վերնագրում, Նախագծով հաստատվող հավելվածների վերևի աջ անկյունում նշված վավերապայմաններում և հավելվածների վերնագրում **«Աբովյան»** բառից առաջ անհրաժեշտ է լրացնել **«Հայաստանի Հանրապետության Կոտայքի մարզի»** բառերը՝ նկատի ունենալով «Նորմատիվ իրավական ակտերի մասին» օրենքի 21-րդ հոդվածի 3-ին մասի պահանջըհամաձայն որի՝ *Արգելվում են պետական և տեղական ինքնակառավարման մարմինների անվանումների կրճատումները, բացառությամբ Սահմանադրությամբ և օրենքներով նախատեսվածների:*

2. Նախագծի 1-ին կետով նախատեսվում է հաստատել Հայաստանի Հանրապետության Կոտայքի մարզի Աբովյան համայնքի ղեկավարի բյուջետային ուղերձը՝ **համաձայն հավելված 1-ի:** Վերոգրյալի վերաբերյալ հայտնում ենք, որ համայքի ղեկավարի բյուջետային ուղերձը ներկայացվում է համայնքի բյուջեի մասին ավագանու որոշման նախագծից առանձին (առանց հավելվածի) նկատի ունենալով «Հայաստանի Հանրապետության բյուջետային համակարգի մասին» օրենքի 31-րդ հոդվածի 6-րդ մասի պահանջը համաձայն որի՝ *Համայնքի ղեկավարն ամփոփում է սահմանված ձևերով ներկայացված տվյալները և կազմում համայնքի բյուջեի նախագիծը, որը բաղկացած է* ***համայնքի ղեկավարի բյուջետային ուղերձից և համայնքի բյուջեի մասին ավագանու որոշման նախագծից:***

**Իրավական ակտերի փորձաքննության**

**գործակալության պետ`**



**ԷՄԻԼ ՄԱՐԳԱՐՅԱՆ**